《夏日同诸子集顾光禄分得屏字是日为光禄诞日》
明代·孙继皋

风尘玄草见君亭，尊酒千花照岁星。禁署声华头未白，中朝冠盖眼逾青。

云浮北阙高金掌，日落西山列翠屏。以我相从诸子后，非才偏自学沉冥。

作者简介：（1550—1610）常州府无锡人，字以德，号柏潭。万历二年进士第一。除修撰。官至吏部侍郎，摄铨事，论救诸谴谪官，无所避讳。神宗嫡母陈太后梓宫发引，帝称疾不送，遣官代行，继皋上疏极谏，忤旨。及三殿失火，大臣请去者，皆慰留，独继皋致仕去，卒赠礼部尚书。有《宗伯集》、《柏潭集》。